Ужо каторы год браты Іван і Віктар Марчукі з сельгаскааператыва “Галынка” трымаюць марку перадавікоў. Сёлета іх камбайнавы экіпаж па выніках уборкі зерневых стаў лепшым у гаспадарцы. У Івана яшчэ і першае месца сярод вадзіцеляў аўтамабіляў “МАЗ-5551”. Галоўны аграном гаспадаркі Мікалай Бяляўскі характарызуе абодвух братоў проста: рабацягі. Самі ж яны сябе хваліць не любяць, часцей сціпла маўчаць – людзі працы не вельмі гаваркія, значна лепш яны праяўляюць сябе ў рабоце. Віктар прыйшоў у СВК “Галынка” ў 1998 годзе, адразу пасля заканчэння Казлоўшчынскага ПТВ-191 сельскагаспадарчай вытворчасці. За якую б ні браўся працу,…